Segir bíl McLaren vera silfurgráan Ferrari
Luca di Montezemolo, forstjóri Fiat og Ferrari, lítur ekki njósnamál formúlunnar, en við sögu þess komu lið hans og McLaren, sem búið mál - eins og Alþjóða akstursíþróttasambandið (FIA) gerir.
Þegar keppnin um heimsmeistaratitla formúlunnar stóð sem hæst í fyrra sagði Montezemolo að hver sá sem ynni titilinn yrði annað hvort á alvöru Ferrari eða á bíl með skerf af Ferrari í sér.
McLaren var sektað stórt og vísað úr keppni bílsmiða en þar á bæ reyndust starfsmenn hafa í fórum sínum hugverk Ferrari sem einn æðsti tæknimaður ítalska liðsins um árabil hafði laumað til starfsbróður hjá McLaren.
Alráður formúlunnar,  Bernie Ecclestone, var viðstaddur frumsýningu McLaren í byrjun vikunnar og þótti það táknrænt fyrir þá ósk íþróttarinnar að láta njósnamálið heyra sögunni til. Þeirri löngun hafa hafa og nokkrir æðstu stjórnendur Ferrariliðsins lýst.
Montezemolo er ekki á þeim nótum samkvæmt því sem þýska dagblaðið  Express hefur eftir honum. Í samtali við það í dag gagnrýnir hann McLaren og segir nýjan keppnisbíl þess ekkert vera neitt annað en "silfurgráan Ferrari".
Aldo Costa, hönnuður Ferrari, segist einnig efins um að MP4-23 sé ómengaður af þeim upplýsingum sem fólust í rúmlega 700 síðna tæknigögnum sem liðið fékk frá Ferrari.
"Þeir fengu tækifæri til að öðlast skilning á nytsemi tæknihugmynda okkar. Ég er því þeirrar skoðunar að Ferrariþekking hafi verið nýtt við nýja bíl McLaren," segir Costa við Express .
Luca di Montezemolo, forstjóri Fiat og Ferrari, lítur ekki njósnamál formúlunnar sem búið mál - eins og Alþjóða akstursíþróttasambandið (FIA) gerir.
McLaren var sektað stórt og vísað úr keppni bílsmiða.
Þar á bæ reyndust starfsmenn hafa í fórum sínum hugverk Ferrari.
Alráður formúlunnar,  Bernie Ecclestone, var viðstaddur frumsýningu McLaren í byrjun vikunnar.
Þótti það táknrænt fyrir þá ósk íþróttarinnar að láta njósnamálið heyra sögunni til.
Montezemolo er ekki á þeim nótum.
Gagnrýnir hann McLaren og segir nýjan keppnisbíl þess ekkert vera neitt annað en "silfurgráan Ferrari".